晉語

晉語又叫晉方言，係中國方言其中一種。晉語區分佈以山西為中心嘅西北部地區，包括南部、河北、河南、內蒙古、陝西同山西地區。

晉語嘅歸屬問題而家重拗緊，佢原本畀人當係官話嘅一種方言片，不過1985年李榮出版《官話方言的分區》入面，就將晉語由官話分咗出嚟。之後出版嘅《中國語言地圖集》亦都響應將晉語同官話分開，同其他中國七大方言一樣自己獨立一個大方言，變咗八大方言。不過亦有人認為呢個分法唔合乎晉語語音發展，所以應該列返入官話，不過主流意見多數都話應該分開。